CELEX: 32004R1437
Language: hu
Date: 2004-08-11 00:00:00
Title: A Bizottság 1437/2004/EK rendelete (2004. augusztus 11.) egyes elnevezéseknek az «Oltalom alatt álló eredetmegjelölések és földrajzi jelzések nyilvántartása» elnevezésű nyilvántartásba való bejegyzéséről szóló 2400/96/EK tanácsi rendelet mellékletének kiegészítéséről («Valençay», «Scottish Farmed Salmon», «Ternera de Extremadura» és «Aceite de Mallorca» vagy «Aceite mallorquín» vagy «Oli de Mallorca» vagy «Oli mallorquí»)

12.8.2004   
            
            
               HU
            
            
               Az Európai Unió Hivatalos Lapja
            
            
               L 265/3
            
         
      A BIZOTTSÁG 1437/2004/EK RENDELETE
   
   (2004. augusztus 11.)
   egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK tanácsi rendelet mellékletének kiegészítéséről („Valençay”, „Scottish Farmed Salmon”, „Ternera de Extremadura” és „Aceite de Mallorca” vagy „Aceite mallorquín” vagy „Oli de Mallorca” vagy „Oli mallorquí”)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
   mivel:
   
               (1)
            
            
               A 2081/92/EGK rendelet 5. cikkével összhangban Franciaország továbbította a Bizottságnak a „Valençay” elnevezés eredetmegjelölésként való bejegyzésére vonatkozó kérelmét, az Egyesült Királyság továbbította a Bizottságnak a „Scottish Farmed Salmon” földrajzi jelzésként való bejegyzésére vonatkozó kérelmét, és Spanyolország továbbította a Bizottságnak a „Ternera de Extremadura” elnevezés földrajzi jelzésként való bejegyzésére vonatkozó kérelmét, valamint az „Aceite de Mallorca” vagy „Aceite mallorquín” vagy „Oli de Mallorca” vagy „Oli mallorquí” elnevezések eredetmegjelölésként való bejegyzésére vonatkozó kérelmét.
            
         
               (2)
            
            
               Az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot.
            
         
               (3)
            
            
               A 2081/92/EGK rendelet 7. cikkének értelmében a kérdéses elnevezéseknek az Európai Közösségek Hivatalos Lapjában való közzétételét követően (2) nem érkezett tiltakozás a Bizottsághoz.
            
         
               (4)
            
            
               Következésképpen ezeket az elnevezéseket be kell jegyezni az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba, és ezáltal ezek a Közösség egész területén földrajzi jelzésként vagy eredetmegjelölésként oltalmat élveznek.
            
         
               (5)
            
            
               Ennek a rendeletnek a melléklete kiegészíti a 2400/96/EK rendelet mellékletét (3),
            
         ELFOGADTA EZT A RENDELETET:
   1. cikk
   A 2400/96/EK rendelet mellékletét az e rendelet mellékletében jelzett elnevezésekkel kiegészítik, és az e rendelet mellékletében található elnevezéseket, mint oltalom alatt álló földrajzi jelzéseket (OFJ) vagy oltalom alatt álló eredetmegjelöléseket (OEM), bejegyzik a 2081/92/EGK rendelet 6. cikkének (3) bekezdésében előírt „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. augusztus 11-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 208., 1992.7.24., 1. o. A legutóbb az 1215/2004/EK rendelettel (HL L 232., 2004.7.1., 21. o.) módosított rendelet.
   
      (2)  HL C 236., 2003.10.2., 27. o. (Valençay).
   
      HL C 246., 2003.10.14., 4. o. (Scottish Farmed Salmon).
   
      HL C 246., 2003.10.14., 10. o. (Ternera de Extremadura).
   
      HL C 246., 2003.10.14., 15. o. (Aceite de Mallorca vagy Aceite mallorquín vagy Oli de Mallorca vagy Oli mallorquí).
   
      (3)  HL L 327., 1966.12.18., 11. o. A legutóbb az 1258/2004/EK rendelettel (HL L 239., 2004.7.9., 5. o.) módosított rendelet.
   
      MELLÉKLET
      AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK
      Sajtok
      FRANCIAORSZÁG
      Valençay (OEM)
      Friss halak, rákfélék és puhatestűek és ezek felhasználásával készült termékek
      EGYESÜLT KIRÁLYSÁG
      Scottish Farmed Salmon (OFJ)
      Friss hús és belsőség
      SPANYOLORSZÁG
      Ternera de Extremadura (OFJ)
      Zsíros anyagok (vaj, margarin, olaj stb.)
      SPANYOLORSZÁG
      Aceite de Mallorca vagy Aceite mallorquín vagy Oli de Mallorca vagy Oli mallorquí (OEM)